נובואזובסק

נובואזובסק (באוקראינית: Новоазо́вськ, ברוסית: Новоазовск) היא עיירת גבול אוקראינית על חוף ים אזוב בגבולה הדרום-מזרחי של אוקראינה עם רוסיה, המשתייכת למחוז דונצק. לפי מפקד האוכלוסין משנת 2022, אוכלוסיית העיירה מנתה 11,051 תושבים.

נובואזובסק והאזורים הסמוכים לה הם האזור היחיד באוקראינה בו חי שחף עיטי.

 היסטוריה 

במהלך חודש אפריל 2014, זמן קצר לאחר פרוץ ההתקוממות הפרו-רוסית באוקראינה, כבשו כוחות צבא בדלנים פרו-רוסים כמה ערים במחוז דונייצק; כולל נובואזובסק שעברה אף היא לשליטת הבדלנים. חודשיים לאחר מכן, ביוני 2014, נטען כי השלטונות האוקראינים חזרו והשיגו שליטה בעיר.

ב-25 באוגוסט 2014, שלטונות אוקראינה טענו כי חיילים רוסים המוסווים לבדלנים פתחו חזית חדשה במלחמה בדונבאס כנגד מריופול אשר נבלמה ליד נובואזובסק,Ukraine accuses Russia of opening new front before leaders' meeting, Reuters (25 August 2014) טענה שהוכחשה בתוקף מצד השלטונות הרוסים. הלחימה באזור נמשכה גם בימים שלאחר מכן.Ukraine crisis: Putin, Poroshenko meet in Minsk amid border violence, CBC News (26 August 2014)

לדברי מפקד גדוד דניפרו האוקראיני, נובואזובסק נכבשה לבסוף על ידי כוח שריון רוסי, ועברה לשליטה ישירה של רוסיה ב-27 באוגוסט, טענה שאושרה על ידי הרשויות באוקראינה למחרת. מנגד, מנהיגי הבדלנים באזור טענו כי העיירה נכבשה על ידי כוחות הבדלנים עצמם, במסגרת המתקפה כנגד מריופול.Ukraine Leader Accuses Russia as ‘15,000 Russian Soldiers Join Separatists', Newsweek (28 August 2014)

לאחר פרוץ מלחמת אוקראינה–רוסיה בפברואר 2022, העיר עברה לשליטה רוסית מלאה.

 קישורים חיצוניים 





 הערות שוליים 

קטגוריה:מחוז דונצק: ערים
קטגוריה:יישובים שהוקמו ב-1849